Priscorum patrum usu edocemur, auctoritate informamur, ut ea quæ in presenti agere videmus, ne in posterum futuros lateant, litterarum vinculis committere debeamus, neque successione vel decessione umquam valeant variari. Quamobrem omnibus esse volumus notum noticiam verpitionis quam fecerunt Folcrannus et Leotbaldus, filii Helionis, Deo et sanctis apostolis ejus Petro et Paulo, de quadam terra quæ in duas videtur esse partes divisa. Pars una in villa cui dicitur Masiriacus; alio vero pars est circa Siccam Vambre. Hæc omnia pro amore sancti Petri verpivimus, et pro animarum nostrarum omniumque parentum nostrorum, quatinus omnipotens Deus per inmensam suam clementiam nos gaudiis electorum suorum frui faciat.